wannaphong/clean_thaiwikipedia huggingface dataset:
# ขอมสบาดโขลญลำพง
ขอมสบาดโขลญลำพง ตามเรื่องราวในศิลาจารึกสุโขทัยหลักที่ 2 กล่าวว่า เป็นนายทหารที่ได้นำกำลังเข้ายึดเมืองสุโขทัยขจร สุขพานิช, หน้า 58. ภายหลังพ่อขุนศรีนาวนำถุมสวรรคต โดยระยะเวลาในการมีอำนาจการปกครองกรุงสุโขทัยของขอมสบาดโขลญลำพงยังไม่เป็นที่ชัดเจนในปัจจุบัน อาจเป็นไปได้ว่าขอมสบาดโขลญลำพงมีความสัมพันธ์เป็นเครือญาติของตระกูลพ่อขุนศรีนาวนำถุม แต่ยอมรับอำนาจอิทธิพลของขอม-ละโว้

 ศัพทมูลวิทยา 
ตาม ภาษาเขมรเมืองสุรินทร์ นิยามคำว่า ขอมสบาดโขลญลำพง หมายถึง "ชาวขอมที่เป็นโรคเท้าแสนปม"คติธรรม สิงคเสลิต. (2561). ภาษาเขมรเมืองสุรินทร์ (eBook). [ม.ป.ท.]: คติธรรม สิงคเสลิต. น. 12–13. เมื่อพิจารณาจากความหมายแต่ละคำพบว่าน่าจะเป็นคำเรียกบุคคลตามลักษณะที่ปรากฏ (คล้ายกับฉายา) มากกว่าชื่อยศหรือตำแหน่ง โดยแยกออกเป็น ขอม + สบาดโขลญ + ลำพง มีความหมายดังนี้

 ขอม แปลว่า เป็นชาวขอม

 สบาดโขลญ แยกเป็น สบาด + โขลญ โดยคำว่า สบาด เมื่อปริวรรตกลับไปเป็นเสียงในภาษาสยาม-ขอมจะเขียนว่า ซแบ๊ย์ก แปลว่า "หนัง ผิว" และคำว่า โขลญ ปริวรรตกลับไปจะเขียนว่า คลวน หรือ คลูน แปลว่า "ตัว กาย" เมื่อนำสองคำรวมกัน สบาดโขลญ จึงหมายถึง "ผิวตัว" หรือ "ผิวกาย"

 ลำพง ปริวรรตกลับไปเป็นเสียงในภาษาสยาม-ขอมจะเขียนว่า ลำป็วง มี 2 ความหมาย คือ "อาการหรือสิ่งของที่ผุดหรือโผล่ออกมาเป็นปุ่มหรือปมเล็ก ๆ" และ "พืชประเภทเถาชนิดหนึ่ง มีผลกลมเกลี้ยงขนาดโตประมาณปลายนิ้วก้อย เมื่อยังดิบอยู่จะมีสีเขียวเข้ม เมื่อสุกแล้วจะมีสีดำ รับประทานได้"

เมื่อเปรียบเทียบข้อสันนิษฐานโดยอาศัยภาษาเขมรเมืองสุรินทร์ คำว่า ขอมสบาดโขลญลำพง กับตำนานเรื่อง ท้าวแสนปม พบว่ายังสอดคล้องกันซึ่งท้าวแสนปมเป็นบุคคลที่ถูกกล่าวถึงในตำนานดังกล่าวคือขอมสบาดโขลญลำพงนั่นเอง

 ยุทธการยึดสุโขทัย 

จนกระทั่งในปี พ.ศ. 1781 ขอมสบาดโขลญลำพง ถูกพ่อขุนบางกลางหาว เจ้าเมืองบางยาง และพ่อขุนผาเมือง เจ้าเมืองราด ซึ่งเป็นสหายสนิทกันและมีสายสัมพันธ์ทางเครือญาติได้ร่วมกันยึดอำนาจการปกครองดินแดนสุโขทัยได้ในที่สุด ต่อมาพ่อขุนผาเมืองได้นำกองทัพออกจากสุโขทัย เพื่อให้พ่อขุนบางกลางหาวได้ขึ้นครองราชเป็นกษัตริย์สุโขทัย พร้อมทั้งมอบพระแสงขรรค์ชัยศรี และเฉลิมพระนามให้เป็นเกียรติแก่พ่อขุนบางกลางหาวว่า "ศรีอินทรบดินทราทิตย์" แต่สุดท้ายพ่อขุนบางกลางหาวทรงใช้พระนามว่า "พ่อขุนศรีอินทราทิตย์" ซึ่งเป็นต้นราชวงศ์พระร่วงแห่งกรุงสุโขทัยขจร สุขพานิช, หน้า 56–57.

 งานวิจัย 
ศาสตราจารย์ ยอร์ช เซเดส์ ได้ให้ความหมายของคำว่า "ขอมสบาด" แปลว่าเขมรดง ส่วน "โขลญลำพง" คือคำสำหรับเรียกคนทำงานประจำเทวสถานหรือวัดวาอาราม

นอกจากนี้เรื่องราวเกี่ยวกับขอมสบาดโขลญลำพงยังคงเป็นที่คลุมเครือเนื่องจากมีการกล่าวถึงชื่อนี้เฉพาะในศิลาจารึกสุโขทัยหลักที่ 2 เท่านั้น เป็นหลักฐานอ้างอิงเพียงชิ้นเดียว (รวมทั้งชื่อของพ่อขุนศรีนาวนำถมและพ่อขุนผาเมืองด้วย)

 ในวัฒนธรรมสมัยนิยม 
มีนักแสดงผู้รับบท ขอมสบาดโขลญลำพง ได้แก่

 ธานินทร์ ทัพมงคล จากละครเรื่อง นางเสือง (2535)
 พชรพล จั่นเที่ยง จากละครเวทีเรื่อง นางเสือง (2556)

 รังสรรค์ ปัญญาเรือน จากภาพยนตร์เรื่อง พระร่วง มหาศึกสุโขทัย (2568)
# ไอ้ก้านยาว
ไอ้ก้านยาว อาจหมายถึง

 บุคคล 
 ประพัฒน์ ปัญญาชาติรักษ์ นักต่อสู้เพื่อเรียกร้องประชาธิปไตยในเหตุการณ์ 14 ตุลาคม พ.ศ. 2516
 ฮิโรกิ อิโอกะ แชมป์โลกมวยสากลชาวญี่ปุ่น

 ภาพยนตร์ 
 ไอ้ก้านยาว ภาพยนตร์ฮอลลีวูดซึ่งนำแสดงโดยนักมวยปล้ำ ดเวย์น จอห์นสัน เนื้อเรื่องกล่าวถึงผู้ใช้ท่อนไม้เป็นอาวุธในการปราบเหล่าร้ายจนได้รับชัยชนะ
# ชัง นก-ซู
พระสนมชัง นก-ซู (? - ค.ศ. 1506In Lunar Calendar, Jang died on 2 September 1506) เป็นพระสนมของ ย็อนซันกุน เธอมักถูกเปรียบเทียบกับพระสนม ชัง ฮี-บิน ของ พระเจ้าซุกจง และ ชองนานจอง ภรรยาของ ยุน ว็อน-ฮย็อง สตรีอีกสองคนในราชวงศ์โชซ็อน หลังจากการโค่นล้ม ย็อนซันกุน เธอถูกประหารโดยกษัตริย์องค์ใหม่ พระราชอนุชาต่างพระราชมารดาของ ย็อนซันกุน, พระเจ้าชุงจง

 พระราชวงศ์ 
พระราชบิดา: ชัง ฮัน-พิล (장한필)
พระเชษฐภคินี: ชัง บก-ซู (장복수)
พระเทวัน: คิม ฮโย-ซน (김효손)
พระสวามี: ย็อนซันกุน (23 พฤศจิกายน 1476 - 20 พฤศจิกายน 1506) (조선 연산군)
พระธิดา: เจ้าหญิงอี ย็อง-ซู (이영수)
พระชามาดา: คว็อน ฮัน (권한)
# เซนติเมตร
เซนติเมตร (centimetre) เป็นหน่วยความยาวที่มีค่าเท่ากับ 1/100 เมตรในระบบหน่วยวัดระหว่างประเทศ (SI) มีที่มาจากคำว่า "เมตร" ซึ่งเป็นหน่วยหน่วยฐานเอสไอ และหน่วยคำอุปสรรคเอสไอ "เซนติ" ซึ่งหมายถึง 1/100国際単位系（SI）第9版（2019）日本語版  p.112、 産業技術総合研究所、計量標準総合センター、2020年4月 มักใช้ตัวย่อเป็น cm ส่วนในภาษาไทยจะย่อเป็น ซม.

 1 cm = 0.01 m = 10 mm
 1 cm3 = 1 mL

มิลลิเมตร ≪ เซนติเมตร ≪ เดซิเมตร ≪ เมตร

 ภาพรวม 
เซนติเมตรเป็นหน่วยพื้นฐานในระบบเซนติเมตร–กรัม–วินาที

ในสัญกรณ์ของปริมาณทางกายภาพนั้น วิศวกรและนักวิทยาศาสตร์จะนิยมใช้คำอุปสรรคเอสไอที่เป็นทวีคูณของ 103 เช่น นาโน (n), ไมโคร (µ), มิลลิ (m), กิโล (k), เมกะ (M) และ กิกะ (G) ในขณะที่เซนตินั้นมีค่าเป็น 10-2 ถึงอย่างนั้นหน่วยเซนติเมตรก็ได้รับความนิยมในฐานะหน่วยวัดความยาวที่ถูกใช้ทั่วไปในชีวิตประจำวัน

ในระบบหน่วยวัดระหว่างประเทศ หน่วยที่หมายถึง "10-2 (1/100)" จะขึ้นต้นด้วย "เซนติ" ซึ่งอาจหมายถึงหน่วยอื่น ๆ นอกจากเมตร แต่ว่าหน่วยเซนติอื่นๆถูกใช้น้อยมาก สำหรับในไทยแล้วเมื่อพูดว่า "เซน" ปกติมักจะหมายถึงเซนติของเมตร นั่นคือ เซนติเมตร
# บริตนีย์ (อัลบั้ม)
บริตนีย์  คือ สตูดิโออัลบั้มลำดับที่ 3 ของบริตนีย์ สเปียส์ศิลปินเพลงป๊อปชาวอเมริกัน ออกจำหน่ายเมื่อวันที่ 5 พฤศจิกายน พ.ศ. 2544

 รายชื่อเพลง 

 ลำดับที่ ชื่อเพลง โปรดิวเซอร์ ความยาว 1. "I'm a Slave 4 U" The Neptunes 3:23 2. "Overprotected" Max Martin,Rami, and Britney Spears 3:18 3. "Lonely" Rodney Jerkins 3:19 4. "I'm Not a Girl, Not Yet a Woman" Max Martin, Rami, and Britney Spears 3:51 5. "Boys" The Neptunes  3:26 6. "Anticipating" Brian Kierulf, Josh Shwartz and Britney Spears 3:16 7. "I Love Rock 'n' Roll" Rodney Jerkins 3:06 8. "Cinderella" Max Martin and Rami 3:39 9. "Let Me Be" Rodney Jerkins and Britney Spears 2:51 10. "Bombastic Love" Max Martin and Rami 3:05 11. "That's Where You Take Me" Brian Kierulf and Josh Shwartz 3:32 12. "What It's Like to Be Me"  Wade J. Robson and Justin Timberlake 2:50
# แผ่นเสียงอัลบัมสั้น
แผ่นเสียงอัลบัมสั้น  ย่อว่า อีพี (EP) เป็นแผ่นเสียงรูปแบบไวนีลหรือซีดี หรือสื่อดิจิทัลสำหรับดาวน์โหลด ที่มีเพลงมากกว่าซิงเกิล แต่น้อยกว่าลองเพลย์ (แอลพี) หรือสตูดิโออัลบั้ม อีพีมักจะมีความยาวรวมของเพลงอยู่ราว 10-28 นาที ขณะที่ซิงเกิลมีความยาว 10 นาที และอัลบั้มทั่วไปมีความยาวเพลงรวม 30-80 นาที และมินิแอลพี อยู่ราว 20-30 นาที ในสหราชอาณาจักร Official Chart Company ได้แบ่งแยกระหว่างอีพีกับอัลบั้ม ที่ความยาว 25 นาที หรือ 4 แทร็ก (รวมถึงเวอร์ชันต่าง ๆ ของเพลง)Official UK Charts Singles RulesOfficial Rules For Chart Eligibility — Albums

 ประวัติ 
อีพีได้ออกมา หลายขนาดในหลายทศวรรษ ในทศวรรษ 1950 และ 1960 อีพีเป็นที่รู้จักในรูปแบบของเพลงรวมหรืออัลบั้มตัวอย่าง และเล่นที่ 45 และต่อมาที่ 33⅓ rpm บันทึกเสียงบนแผ่น 7 นิ้ว (18 ซม.) มี 2 เพลงในแต่ละด้าน

อย่างไรก็ตาม อัลบั้มเพลงคลาสสิกหลายอัลบั้มได้เริ่มออกมาในยุคแห่งแอลพี ก็ออกมาในรูปแบบของอัลบั้มอีพี เช่นผลงานของ Arturo Toscanini ที่บันทึกเสียงทางวิทยุระหว่างปี 1944 และ 1954 ผลงานโอเปร่าชุดนี้ออกอากาศทางวิทยุเอ็นบีซี และมีออกวางขายในรูปแบบทั้ง 45 RPM และ 33⅓ RPM ต่อมาในยุค 1990 ออกมาในรูปแบบแผ่นดิสก์

ในระหว่างทศวรรษ 1950 ค่ายอาร์ซีเอวิกเตอร์ ออกอัลบั้มอีพีหลายอัลบั้ม สำหรับภาพยนตร์ของวอลต์ดิสนีย์ ที่มีทั้งเรื่องราวในภาพยนตร์และเพลง ในแต่อัลบั้มมี 2 แผ่น และมีสมุดภาพ บรรจุชื่อเพลงต่าง ๆ มีเพลงอย่าง  Snow White and the Seven Dwarfs, Pinocchio และในเวอร์ชันปี 1954 ออกมาในชื่อ 20,000 Leagues Under the Sea

ในปี 1967 เดอะบีทเทิลส์ ออกอัลบั้มอีพีคู่ ซึ่งมีเพลงในภาพยนตร์โทรทัศน์เรื่อง Magical Mystery Tour สตีวี วันเดอร์ ออกอีพี ที่มีเพลง 4 เพลงพิเศษ ในปี 1976 ในอีพีคู่ที่ชื่อ Songs in the Key of Life ในยุคทศวรรษ 1980 และ 1980 อีพีออกมาในรูปแบบขนาด 7 นิ้ว (18 ซม.) ,10 นิ้ว หรือ 12 นิ้ว (30 ซม.) ความเร็วทั้ง 33⅓ หรือ 45 rpm

ในปี 1994 อลิซอินเชนส์ ถือเป็นวงแรกที่มี อีพี ขึ้นอันดับ 1 บนชาร์ตอัลบั้ม บิลบอร์ด มีอีพีที่ชื่อ Jar of Flies วางขายเมื่อ 25 มกราคม ค.ศ. 1994 และต่อมา ลิงคินพาร์ก และ เจย์-ซี มีอีพีผลงานร่วมกัน ในชื่อชุด คอลลิชันคอร์ส ก็ขึ้นอันดับ 1 ถัดมาจากอลิซอินเชนส์ โดยในปี 2011 วงบอยแบนด์อังกฤษเทกแดท มีอีพีในชื่อ Progressed สามารถขึ้นไปถึงอันดับ 1 ในชาร์ตของอังกฤษ
# เนื้อหมู
เนื้อหมู เป็นเนื้อที่มาจากหมู สามารถนำมาทำอาหาร อย่างเช่น รมควัน นำมาทำอย่าง แฮม เบคอน Prosciutto เนื้อหมูถือเป็นเนื้อที่นิยมบริโภคมากที่สุดRaloff, Janet. Food for Thought: Global Food Trends. Science News Online. May 31, 2003. นอกจากนี้ยังนำมาทำอาหารอย่างเช่น ไส้กรอก เนื้อหมูเป็นสิ่งต้องห้ามในศาสนาอิสลาม และยิว
# ดรีมมินออฟยู
"ดรีมมินออฟยู"  คือซิงเกิลสุดท้ายของเซลีน ดิออน จากอัลบั้ม ฟอลลิงอินทูยู โดยเผยแพร่ในรูปแบบซิงเกิลประชาสัมพันธ์เมื่อวันที่ 14 กรกฎาคม พ.ศ. 2540 เฉพาะในประเทศเม็กซิโก

เพลงนี้เป็นผลงานการประพันธ์ของ Aldo Nova และ Peter Barberau และอำนวยการผลิตโดย Nova

ไม่มีมิวสิกวิดีโอสำหรับเพลงนี้

 รูปแบบและรายชื่อเพลง 
ซิงเกิลซีดี 1 เพลง (เม็กซิโก)
 "ดรีมมินออฟยู" – 5:07
# ยุครณรัฐ
จั้นกั๋ว  ซึ่งมีการแปลว่า รณรัฐ นั้น เป็นยุคหนึ่งในประวัติศาสตร์จีนซึ่งมีการรบรากันระหว่างรัฐต่าง ๆ รวมถึงการปฏิรูประบบราชการและทหาร ยุคนี้เกิดขึ้นหลังจากยุคชุนชิว (春秋) และสิ้นสุดลงเมื่อฉินฉื่อหฺวังตี้ (秦始皇帝) รวมรัฐต่าง ๆ เข้าเป็นจักรวรรดิจีนอันหนึ่งอันเดียวภายใต้การปกครองของราชวงศ์ฉิน (秦朝)

ถึงแม้นักวิชาการจะกำหนดการเริ่มยุคนี้ไว้ในช่วงเวลาต่าง ๆ กันในระหว่าง 481–403 ปีก่อนคริสตกาล แต่ซือหม่า เชียน (司馬遷) นักวิชาการสมัยราชวงศ์ฮั่น กำหนดว่า ยุคนี้เริ่มเมื่อ 475 ปีก่อนคริสตกาล และความเห็นของซือหม่า เชียน นั้นได้รับการอ้างอิงมากที่สุด ส่วนการผนวกจักรวรรดิจีนที่ทำให้ยุคนี้สิ้นสุดลงนั้น เกิดเมื่อ 221 ปีก่อนคริสตกาล

ชื่อยุคว่า "จั้นกั๋ว" นั้น มีที่มาจากชื่อเอกสารสมัยราชวงศ์ฮั่นฉบับหนึ่ง คือ จั้นกั๋วเช่อ (戰國策)

ภูมิศาสตร์

ในยุคนั้น มีรัฐ 7 รัฐซึ่งรบรากันเพื่อชิงความเป็นใหญ่ เรียกกันว่า "จั้นกั๋วชี-สฺยง" (戰國七雄; "เจ็ดผู้ทรงอำนาจ[ยุค]จั้นกั๋ว") ประกอบด้วย
 รัฐฉิน (秦) อยู่สุดฟากตะวันตก มีศูนย์กลางอยู่ ณ หุบผาแม่น้ำเว่ย์ (渭河) ภูมิภาคกวันจง (關中) ซึ่งเป็นจุดภูมิศาสตร์ที่กันรัฐอื่นเข้ามาย่ำยี แต่ก็มีผลให้รัฐฉินเองขยายอิทธิพลของตัวได้อย่างจำกัดในช่วงแรก
 รัฐจิ้นทั้งสาม เป็นรัฐที่สืบทอดมาจากรัฐจิ้น (晉) ในสมัยโบราณ ได้แก่
 รัฐหาน (韓) อยู่ทางใต้ทอดไปตามแม่น้ำหวง (黃河) ควบคุมเส้นทางเข้าถึงรัฐฉิน
 รัฐเว่ย์ (魏) อยู่ใจกลาง ราว ๆ พื้นที่ซึ่งปัจจุบันเป็นภาคตะวันออกของมณฑลเหอหนาน (河南)
 รัฐจ้าว (趙) อยู่เหนือสุด ราว ๆ พื้นที่ซึ่งปัจจุบันเป็นภาคใต้ของมณฑลเหอเป่ย์ (河北) และภาคเหนือของมณฑลชานซี (山西)
 รัฐฉี (齊) อยู่ภาคตะวันออก ใจกลางคาบสมุทรชานตง (山東半島)
 รัฐฉู่ (楚) อยู่ภาคใต้ ดินแดนหลักอยู่รอบหุบผาแม่น้ำฮั่น (漢江) ภายหลังเลื่อนไปแม่น้ำฉาง (長江)
 รัฐเยียน (燕) อยู่ภาคตะวันออกเฉียงเหนือ ใจกลางพื้นที่ซึ่งปัจจุบันคือเป่ย์จิง (北京) ในปลายยุคจั้นกั๋ว รัฐเยียนได้รุกขึ้นภาคตะวันออกเฉียงใต้เพื่อเริ่มยึดครองคาบสมุทรเหลียวตง (遼東半島)

ดูเพิ่ม
 ยุคเซ็งโงกุ – ยุคในประวัติศาสตร์ญี่ปุ่นที่ตั้งชื่อตามยุคนี้
 ยุคสามก๊ก
 สมัยขุนศึก
 สามราชอาณาจักรเกาหลี - ยุคในประวัติศาสตร์เกาหลี
# พระเจ้ามู
พระเจ้ามู (600 - 641, ? - 641) เป็น กษัตริย์องค์ที่ 30 แห่ง แพ็กเจ หนึ่งใน สามราชอาณาจักรเกาหลี พระองค์เป็นพระราชโอรสองค์ที่ 4 ของ พระเจ้าวีด็อกBaekje Bon-gi 5, Samguk Yusa.as written in the Samguk Sagi say the translators of Il-yeon's: Samguk Yusa: Legends and History of the Three Kingdoms of Ancient Korea, translated by Tae-Hung Ha and Grafton K. Mintz. Book Two, page 124. Silk Pagoda (2006). 

 พระราชประวัติ 
ในช่วงรัชสมัยของพระองค์ สามราชอาณาจักรเกาหลี (โคกูรยอ แพ็กเจ และ ชิลลา) ทำสงครามกันเอง พันธมิตรเปลี่ยนและจีนเพื่อนบ้านก็ประสบกับการเปลี่ยนแปลงราชวงศ์

 การปกครอง 
ในสมัยพระเจ้ามูอาณาจักรแพ็กเจถูกโจมตีโดยอาณาจักรชิลลาหลายครั้งแต่ก็สามารถต้านไว้ได้ทุกครั้ง และอาณาจักรแพกเจก็ได้รับการช่วยเหลือจากราชวงศ์สุยของประเทศจีนโดยในสมัยนี้ได้เกิดสงคราม สุย-โกคูรยอ แต่ภายหลังราชวงศ์สุยถูกโค่นอำนาจโดยหลี่หยวนที่ตั้งตนเป็นจักรพรรดิถังเกาจู่ ผู้ก่อตั้งราชวงศ์ถังในปี ค.ศ. 618

ในปี ค.ศ. 627 พระองค์ทรงนำทัพแพกเจบุกซิลลาเพื่อกอบกู้แผ่นดินแพกเจคืนจากซิลลา แต่ภายหลังถูกแทรกแซงโดยเมืองถังพระองค์จึงยุติการนำทัพบุกชิลลา ในปีเดียวกันนั้นพระองค์ได้ส่งพระสงฆ์ชื่อว่า ควอลลอก ไปยังญี่ปุ่นเพื่อเผยแพร่ศาสนาพุทธ ดาราศาสตร์ ประวัติศาสตร์และภูมิศาสตร์ของแพกเจ

พระองค์ทรงสร้างวัด มิรอกซา  ในปี ค.ศ. 602 และพระองค์ทรงสร้างและต่อเติมพระราชวังหลวงในกรุงซาบีของแพกเจให้ยิ่งใหญ่ขึ้นใน ค.ศ. 630 และได้สร้างพระราชวังขึ้นในทะเลสาบซึ่งปัจจุบันเป็นที่รู้จักอย่างมาก การปกครองในสมัยพระองค์เน้นไปในการก่อสร้าง ส่วนการทหารนั้นเริ่มเสื่อมอำนาจลงซึ่งเป็นส่วนทำให้อาณาจักรแพกเจเริ่มเสื่อมอำนาจและล่มสลายหลังจากพระองค์สิ้นพระชนม์ 20 ปีให้หลัง

พระองค์ทรงให้ย้ายเมืองหลวงจากกรุงซาบีที่อยู่ในมณฑลพูยอ ไปยังเมืองอิกซาน และพระองค์ได้ทรงอภิเษกสมรสกับองค์หญิงซอนฮวาพระราชธิดาในพระเจ้าจินพยองกับพระมเหสีมายาแห่งอาณาจักรซิลลา และเป็นพระกนิษฐาขององค์หญิงชอนมยองฝาแฝดกับราชินีซอนต๊อกแห่งอาณาจักรชิลลา และแต่งตั้งองค์หญิงซอนฮวาเป็นพระมเหสีแห่งอาณาจักรแพกเจ ใน ค.ศ. 632 พระมเหสีซอนฮวาประสูติพระราชโอรสซึ่งก็คือองค์ชายอึยจา และใน ค.ศ. 640 พระนางก็ได้ประชวรหนักและสวรรคต ซึ่งทำให้พระเจ้ามูเสียพระทัยเป็นอย่างมาก และในปีถัดมาพระองค์ก็สวรรคต และองค์ชายอึยจาได้ขึ้นครองสิริราชสมบัติเป็นพระเจ้าอึยจาแห่งอาณาจักรแพ็กเจ

 ซอดองโย 
ในบันทึกซัมกุ ยูซา ได้กล่าวถึงการแต่งงานของพระเจ้ามูกับเจ้าหญิงแห่งชิลลา ในบันทึกกล่าวว่า ซอดอง (พระนามก่อนขึ้นครองราชของพระเจ้ามู) ทรงหลงรักเจ้าหญิงซอนฮวา ได้ทรงแต่งเพลงนั้นก็คือเพลง ซอดองโย ซึ่งมีเนื้อหาเกี่ยวกับการที่พระองค์ทรงหลงรักองค์หญิงแห่งชิลลา และภายหลังพระเจ้าจินพย็องพระราชบิดาของเจ้าหญิงซอนฮวากษัตริย์แห่งชิลลา ก็ได้ทรงอนุญาตให้เจ้าหญิงซอนฮวาอภิเสกกับพระเจ้ามู

ตำนานเรื่องนี้ได้มีการนำไปทำเป็นละครโทรทัศน์ในประเทศเกาหลีใต้ ที่บอกเล่าเกี่ยวกับเจ้าชายแห่งแพ็กเจที่ต้องออกจากวังตั้งแต่ทรงพระเยาว์กับพระมารดาซึ่งเป็นนางรำของราชสำนัก และได้พบกับเจ้าหญิงซอนฮวาจนเกิดเป็นความรักระหว่างกัน แม้ต่างคนอยู่ในเมืองที่เป็นศัตรูกัน นั้นก็คือสายใยรักสองแผ่นดิน   

 พระราชวงศ์ 
 พระราชบิดา
พระเจ้าวีด็อก (威德王 위덕왕)
 พระราชมารดา
พระนางกาโม จากตระกูล ยอน
 พระมเหสี
พระนางซอนฮวา (善花公主 선화공주) เจ้าหญิงแห่งซิลลาพระราชธิดาของพระเจ้าจินพย็องกับพระนางมายา 
 พระราชโอรส 
เจ้าชายอึยจา (義慈王 의자왕) ภายหลังขึ้นครองราชย์เป็นพระเจ้าอึยจาแห่งอาณาจักรแพกเจ
# เมกยูแฮปปี
"เมกยูแฮปปี"  คือซิงเกิลเพื่อการประชาสัมพันธ์ของเซลีน ดิออน จากอัลบั้ม ฟอลลิงอินทูยู ออกจำหน่ายเมื่อวันที่ 7 กรกฎาคม พ.ศ. 2540 ในประเทศบราซิลเท่านั้น

เพลงนี้เป็นผลงานการประพันธ์ของแอนดี มาร์เวล และอำนวยการสร้างโดยริก เวก โดยไม่มีมิวสิกวิดีโอสนับสนุนเพลงนี้

 รูปแบบและรายชื่อเพลง 
ซิงเกิลแม็กซี 4 เพลง (บราซิล)
 เมกยูแฮปปี 4:31
 บิวตีแอนด์เดอะบีสต์ – 4:04
 เดอะพาวเวอร์ออฟเลิฟ – 5:43
 ธิงค์ทไวซ์ – 4:47
 เว็นไอฟอลอินเลิฟ – 4:20
# คณะผู้แทนทางทูตของประเทศทาจิกิสถาน
รายชื่อสถานเอกอัครราชทูตและสถานกงสุลใหญ่ของประเทศทาจิกิสถานในประเทศต่าง ๆ (ไม่รวมสถานกงสุลใหญ่กิตติมศักดิ์)

 ยุโรป 
 
 เวียนนา (สถานเอกอัครราชทูต)
 
 มินสค์ (สถานเอกอัครราชทูต)
 
 บรัสเซลส์ (สถานเอกอัครราชทูต)
 
 เบอร์ลิน (สถานเอกอัครราชทูต)
 
 มอสโก (สถานเอกอัครราชทูต)
 
 วินเทอร์ทัวร์ (สถานกงสุลใหญ่)
 
 ลอนดอน (สถานเอกอัครราชทูต)

 อเมริกาเหนือ 
 
 วอชิงตัน ดี.ซี. (สถานเอกอัครราชทูต)

 ตะวันออกกลาง 
 
 เตหะราน (สถานเอกอัครราชทูต)
 
 อังการา (สถานเอกอัครราชทูต)
 
 ดูไบ (สถานกงสุล)

 เอเชีย 
 
 คาบูล (สถานเอกอัครราชทูต)
 มาซารีชะริฟ (สถานกงสุลใหญ่)
 
 บากู (สถานเอกอัครราชทูต)
 
 ปักกิ่ง (สถานเอกอัครราชทูต)
 
 นิวเดลี (สถานเอกอัครราชทูต)
 
 โตเกียว (สถานเอกอัครราชทูต)
 
 อัสตานา (สถานเอกอัครราชทูต)
 อัลมาเตอ (สถานกงสุล)
 
 บิชเคก (สถานเอกอัครราชทูต)
 
 อิสลามาบาด (สถานเอกอัครราชทูต)
 
 อาชกาบัต (สถานเอกอัครราชทูต)
 
 ทาชเคนต์ (สถานเอกอัครราชทูต)

 องค์กรพหุภาคี 
 นครนิวยอร์ก (คณะผู้แทนถาวรประจำสหประชาชาติ)
# คณะผู้แทนทางทูตของประเทศเติร์กเมนิสถาน
รายชื่อสถานเอกอัครราชทูตและสถานกงสุลใหญ่ของประเทศเติร์กเมนิสถานในประเทศต่าง ๆ (ไม่รวมสถานกงสุลใหญ่กิตติมศักดิ์)

 ยุโรป 
 
 เยเรวาน (สถานเอกอัครราชทูต)
 
 เวียนนา (สถานเอกอัครราชทูต)
 
 บากู (สถานเอกอัครราชทูต)
 
 มินสค์ (สถานเอกอัครราชทูต)
 
 บรัสเซลส์ (สถานเอกอัครราชทูต)
 
 ปารีส (สถานเอกอัครราชทูต)
 
 เบอร์ลิน (สถานเอกอัครราชทูต)
 
 โรม (สถานเอกอัครราชทูต)
 
 คีชีเนา (สถานเอกอัครราชทูต)
 
 มอสโก (สถานเอกอัครราชทูต)
 
 เคียฟ (สถานเอกอัครราชทูต)
 
 ลอนดอน (สถานเอกอัครราชทูต)

 อเมริกาเหนือ 
 
 วอชิงตัน ดี.ซี. (สถานเอกอัครราชทูต)

 ตะวันออกกลาง 
 
 เตหะราน (สถานเอกอัครราชทูต)
 มัชฮัด (สถานกงสุลใหญ่)
 
 ดามัสกัส (สถานเอกอัครราชทูต)
 
 อังการา (สถานเอกอัครราชทูต)
 อิสตันบูล (สถานกงสุลใหญ่)

 เอเชีย 
 
 คาบูล (สถานเอกอัครราชทูต)
 
 ปักกิ่ง (สถานเอกอัครราชทูต)
 
 นิวเดลี (สถานเอกอัครราชทูต)
 
 อัสตานา (สถานเอกอัครราชทูต)
 อัลมาเตอ (สถานกงสุล)
 
 อิสลามาบาด (สถานเอกอัครราชทูต)
 
 ดูชานเบ (สถานเอกอัครราชทูต)
 
 ทาชเคนต์ (สถานเอกอัครราชทูต)

 องค์กรพหุภาคี 
 บรัสเซลส์ (คณะผู้แทนประจำสหภาพยุโรป)
 เจนีวา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
 มินสค์ (คณะผู้แทนถาวรประจำเครือรัฐเอกราช)
 นครนิวยอร์ก (คณะผู้แทนถาวรประจำสหประชาชาติ)
 ปารีส (คณะผู้แทนประจำองค์การยูเนสโก)
 เวียนนา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
# เซี่ยตะวันตก
เซี่ยตะวันตก หรือ ซีเซี่ย  มีชื่อทางการว่า ต้าเซี่ย  ซึ่งมีอีกชื่อว่า จักรวรรดิตังกุต และในภาษาตังกุตและทิเบตว่า Mi-nyakStein (1972), pp. 70–71. เป็นชื่ออาณาจักรแห่งหนึ่งซึ่งดำรงอยู่ตั้งแต่ ค.ศ. 1038 ถึง 1227 ณ บริเวณที่ปัจจุบันเป็นเขตกานซู ชิงไห่ ซินเจียง มองโกเลียนอก มองโกเลียใน ส่านซี และหนิงเซี่ย ของสาธารณรัฐประชาชนจีน กินพื้นที่ราว Wang, Tianshun [王天顺] (1993). Xixia Zhan Shi [The Battle History of Western Xia] 《西夏战史》. Yinchuan [银川], Ningxia ren min chu ban she [Ningxia People's Press] 宁夏人民出版社.Bian, Ren [边人] (2005). Xixia: xiaoshi zai lishi jiyi zhong de guodu [Western Xia: the kingdom lost in historical memories] 《西夏: 消逝在历史记忆中的国度》. Beijing [北京], Waiwen Chubanshe [Foreign Languages Press] 外文出版社.Li, Fanwen [李范文] (2005). Xixia tong shi [Comprehensive History of Western Xia] 西夏通史. Beijing [北京] and Yinchuan [银川], Ren min chu ban she [People's Press] 人民出版社; Ningxia ren min chu ban she [Ningxia People's Press] 宁夏人民出版社.

อาณาจักรเซี่ยตะวันตกถูกพวกมองโกลจากจักรวรรดิมองโกลทำลายโดยสิ้นเชิง เป็นเหตุให้บันทึกและสถาปัตยกรรมล้วนดับสูญ ฉะนั้น ประวัติศาสตร์ของอาณาจักรนี้จึงเป็นที่โต้เถียงเรื่อยมา จนกระทั่งมีการสำรวจขนานใหญ่จากฝรั่งและคนจีนเอง จึงพบว่า อาณาจักรเซี่ยตะวันตกประสบความสำเร็จอย่างใหญ่หลวงในด้านนาฏกรรม วรรณกรรม ศิลปกรรม และสถาปัตยกรรม ชนิดที่นักประวัติศาสตร์ถือกันว่า เป็นผลงานที่ "รุ่งโรจน์เรืองรอง" (shining and sparkling)Zhao, Yanlong [赵彦龙] (2005). "Qian tan xi xia gong wen wen feng yu gong wen zai ti [A brief discussion on the writing style in official documents and documental carrier] 浅谈西夏公文文风与公文载体." Xibei min zu yan jiu [Northwest Nationalities Research] 西北民族研究 45 (2): 78–84. อนึ่ง ยังพบว่า อาณาจักรเซี่ยตะวันตกสามารถจัดระเบียบกองทัพอย่างเป็นระบบ กองทัพเซี่ยมีทั้งพลธนู พลปืน (ติดตั้งปืนใหญ่ไว้บนหลังอูฐ) พลม้า พลรถ พลโล่ และทแกล้ว (ทหารที่เก่งทั้งน้ำและบก) อาณาจักรเซี่ยตะวันตกจึงรุกรานอาณาจักรรอบข้าง เช่น จิน ซ่ง และเหลียวได้อย่างมีประสิทธิภาพQin, Wenzhong [秦文忠], Zhou Haitao [周海涛] and Qin Ling [秦岭] (1998). "Xixia jun shi ti yu yu ke xue ji shu [The military sports, science and technology of West Xia] 西夏军事体育与科学技术." Ningxia Daxue Xuebao [Journal of Ningxia University] 《宁夏大学学报》79 (2): 48–50.
# ซัมเมอร์เซต
ซัมเมอร์เซต  เป็นมณฑลในอังกฤษในสหราชอาณาจักรที่ตั้งอยู่ทางตะวันตกเฉียงใต้ของสหราชอาณาจักร มณฑลภูมิศาสตร์ซัมเมอร์เซตมีเขตแดนติดกับบริสตอล และมณฑลกลอสเตอร์เชอร์ทางเหนือ, มณฑลวิลท์เชอร์ ทางตะวันออก, มณฑลดอร์เซตทางตะวันออกเฉียงใต้, และมณฑลเดวอนทางตะวันตกเฉียงใต้ ด้านเหนือและตะวันตกบางส่วนติดกับฝั่งทะเลของช่องแคบบริสตอลและปากน้ำ (estuary) ของแม่น้ำเซเวิร์น ตามธรรมเนียมทางเหนือของมณฑลเป็นแม่น้ำเอวอนแต่เขตการปกครองเลื่อนไปทางใต้เมื่อนครบริสตอลและอดีตมณฑลเอวอนและต่อมารัฐบาลท้องถิ่นระดับเดียวขยายเขตการปกครองทางเหนือของมณฑล

ซัมเมอร์เซตเป็นมณฑลชนบทที่มีภูมิประเทศเป็นเนินสูงๆ ต่ำๆ เช่นเม็นดิพฮิลล์ส, ควานต็อคฮิลล์ส และอุทยานแห่งชาติเอ็กซ์มัวร์ และดินแดนที่กว้างไกลที่รวมทั้งซัมเมอร์เซตเลเวลส์ ซัมเมอร์เซตมีหลักฐานว่ามีผู้มาตั้งถิ่นฐานตั้งแต่ยุคหินใหม่และต่อมาในสมัยโรมัน และแซ็กซอน ต่อมาซัมเมอร์เซตก็มีบทบาทสำคัญในประวัติศาสตร์ที่รวมทั้งการรวบรวมอำนาจของสมเด็จพระเจ้าอัลเฟรดมหาราช , สงครามกลางเมืองอังกฤษ และการปฏิวัติมอนม็อธ (Monmouth Rebellion)

การเกษตรกรรมเป็นธุรกิจหลักของมณฑลที่รวมทั้งการเลี้ยงแกะและวัว ที่ใช้ในการทำขนแกะและเนยแข็ง นอกจากนั้นก็มีการตัดวิลโลว์สำหรับสานตะกร้า การทำสวนแอปเปิลครั้งหนึ่งเคยทำกันเป็นอุตสาหกรรมแต่ในปัจจุบันซัมเมอร์เซตก็ยังมีชื่อเสียงในการทำไซเดอร์ (cider) สถิติผู้ว่างงานโดยถัวเฉลี่ยน้อยกว่าระดับชาติ การรับจ้างที่สูงที่สุดอยู่ในการค้าขาย, การผลิต, การท่องเที่ยว, และการสุขภาพและการสังคมสงเคราะห์ การขยายตัวของจำนวนประชากรโดยถัวเฉลี่ยสูงกว่าระดับชาติ

ซัมเมอร์เซตแบ่งการปกครองเป็นเจ็ดแขวง: เซาท์ซัมเมอร์เซต, ทอนทันดีน, เวสต์ซัมเมอร์เซต, เซจมัวร์, เม็นดิพ, บาธและนอร์ธอีสต์ซัมเมอร์เซต, นอร์ธซัมเมอร์เซต โดยมีทอนทันเป็นเมืองหลวงของมณฑล ซัมเมอร์เซตมีประชาชนรวมทั้งสิ้นประมาณ 905,700 คน ในเนื้อที่ 4,171 ตารางกิโลเมตร

สมุดภาพ
# วิลสันฟิลลิปส์
วิลสันฟิลลิปส์  เป็นวงดนตรีอเมริกัน ประกอบด้วยสมาชิก คาร์นีย์ และ เวนดี้ วิลสัน และไชน์นา ฟิลิปส์ มีผลงานอัลบั้มชุดแรกในปี 1990 ในชื่อของวง ได้รับการเสนอชื่อเข้าชิงรางวัลแกรมมี่ 4 สาขา ได้เข้าชิงรางวัลอเมริกันมิวสิกอวอร์ด 2 สาขา และรางวัลบิลบอร์ดอวอร์ด 1 สาขาRockonthenet.com Awards Archives สมาชิกของวงเป็นลูกของนักร้อง นักดนตรี คือ วิลสันส์ทั้ง 2 คน เป็นลูกสาวของ ไบรอัน วิลสัน แห่งวงเดอะบีชบอยส์  ส่วนฟิลลิปส์ มี่พ่อแม่คือ จอห์น ฟิลิปส์ และมิเชลล์ ฟิลิปส์ แห่งวง เดอะมามาส์แอนด์เดอะพาพาส์
# ชาวไทยในโมซัมบิก
ชาวโมซัมบิกเชื้อสายไทย ส่วนมากอาศัยอยู่ในกรุงมาปูโต เมืองหลวงของประเทศโมซัมบิก ซึ่งตั้งอยู่ในทวีปแอฟริกา ส่วนมากเป็นช่างวิศวกรที่เข้ามาทำงานในบริษัทของประเทศแอฟริกาใต้http://www.nitipoom.com/th/article1.asp?idOpenSky=786&ipagenum=2 Nitipoom นอกจากนี้ยังมีชาวไทยที่เข้าไปทำธุรกิจป่าไม้ และเหมืองแร่ด้วย
# เซเลนา
เซเลนา ควินตานิลลา เปเรซ  หรือเป็นที่รู้จักในชื่อ เซเลนา (Selena) เป็นนักร้องหญิงชาวเม็กซิกัน-อเมริกัน ที่มีฉายาว่าเป็น "ราชินีแห่งดนตรี Tejano"Mitchell, Rick. "Selena". Houston Chronicle, May 21, 1995. Retrieved on February 1, 2008. เธอเป็นลูกคนเล็กของครอบครัวชาวเม็กซิโก เซเลนามีผลงานอัลบั้มแรกตั้งแต่อายุได้ 12 ปี เธอได้รับรางวัลนักร้องหญิงแห่งปีในงาน 1987 Tejano Music Awards และเธอได้เซ็นสัญญากับค่ายเพลงอีเอ็มไอ ในอีกหลายปีต่อมา ชื่อเสียงเธอมีมากขึ้นในต้นทศวรรษ 1990 โดยเฉพาะอย่างยิ่งในกลุ่มประเทศที่พูดภาษาสเปน

เซเลนา เป็นที่รู้จักทั้งอเมริกาเหนือ เมื่อเธอถูกฆาตกรรม เมื่ออายุได้เพียง 23 ปี โดย Yolanda Saldívar ประธานกลุ่มแฟนคลับของเธอเอง เมื่อวันที่ 31 มีนาคม ค.ศ. 1995 หลังจากการเสียชีวิตของเธอ 2 สัปดาห์ จอร์จ ดับเบิลยู. บุช ผู้ว่าการรัฐเท็กซัสขณะนั้น ออกแถลงว่า ในรัฐเท็กซัส วันเกิดของเธอจะใช้ชื่อว่า "วันเซเลนา"Orozco, Cynthia E. Quintanilla Pérez, Selena. The Handbook of Texas online. Retrieved on May 20, 2008 วอร์เนอร์บราเธอส์ สร้างภาพยนตร์ที่อิงจากชีวประวัติของเธอ เรื่อง เซเลนา นำแสดงโดย เจนนิเฟอร์ โลเปซ และในเดือนมิถุนายน ค.ศ. 2006 ได้มีการทำอนุสรณ์เพื่อรำลึกของเธอให้กับพิพิธภัณฑ์ โดยทำเป็นรูปปั้นขนาดเท่าตัวจริงทำจากบรอนซ์
# นอร์ทอีสต์อิงแลนด์
ภาคตะวันออกเฉียงเหนือของอังกฤษ  เป็นหนึ่งในเก้าภูมิภาคของประเทศอังกฤษ ประกอบไปด้วยนอร์ทัมเบอร์แลนด์, เดอรัม, ไทน์และเวียร์ และบางส่วนของนอร์ทยอร์กเชอร์ 

ภาคตะวันออกเฉียงเหนือมีเนื้อที่ 8,592 ตารางกิโลเมตร ในปี ค.ศ. 2001 มีประชากรทั้งหมดประมาณ 2,515,442 คนโดยมีความหนาแน่นของประชากรเป็นจำนวน 293 ต่อหนึ่งตารางกิโลเมตร

จุดที่สูงที่สุดของภาคอยู่ที่ครอสเฟลล์ในเทือกเขาเพนไนนส์ (The Pennines) ที่สูง 893 เมตร เมืองสำคัญของภูมิภาคคือ นิวคาสเซิลอะพอนไทน์และบริเวณชุมชนเมืองในไทน์ไซด์ (Tyneside), เวียร์ไซด์ (Wearside) และทีสไซด์ นอกจากนั้นภาคตะวันออกเฉียงเหนือยังมีชื่อว่าเป็นบริเวณที่มีความงามทางธรรมชาติ ที่ประกอบด้วยอุทยานแห่งชาตินอร์ทัมเบอร์แลนด์, ชายฝั่งทะเล, และบางส่วนของเทือกเขาเพนไนนส์ ที่รวมทั้งทีสเดล และเวียร์เดล ภาคตะวันออกเฉียงเหนือมีความสำคัญทางประวัติศาสตร์ที่จะเห็นได้จากปราสาทต่างๆ ในนอร์ทธัมเบอร์แลนด์และมรดกโลกสองแห่งคือ อาสนวิหารเดอรัมและปราสาทเดอรัม และกำแพงฮาดริอานุส นอกจากนั้นก็ยังมีโบสถ์เซนต์ปีเตอร์ที่มังก์เวียร์มัทและโบสถ์เซนต์พอลที่จาร์โรว์ (Jarrow) ที่มีความสำคัญทางประวัติศาสตร์ในการเป็นที่จำพรรษาของนักบุญบีดผู้เขียนหนังสือ “ประวัติศาสตร์ทางศาสนาของชนอังกฤษ” ในคริสต์ศตวรรษที่ 8 ซึ่งถือกันว่าเป็นหนังสือที่สำคัญที่สุดฉบับหนึ่งในประวัติศาสตร์อังกฤษ

อุตสาหกรรมการต่อเรือซึ่งเคยเป็นอุตสาหกรรมที่รุ่งเรืองทั้งในซันเดอร์แลนด์และไทน์ไซด์มาสิ้นสุดลงในปลายคริสต์ศตวรรษที่ 20 ในปัจจุบันไทน์ไซด์พยายามก้าวเข้าสู่ยุคใหม่โดยการสร้างให้เป็นศูนย์กลางทางศิลปะและวัฒนธรรม และในการค้นคว้าทางวิทยาศาสตร์โดยเฉพาะในสาขาเซลล์ต้นกำเนิด หลังจากประสบปัญหาเศรษฐกิจในคริสต์ศตวรรษที่ผ่านมาซันเดอร์แลนด์ก็กลายเป็นศูนย์กลางที่มีความสำคัญทางเทคโนโลยีขั้นสูง ส่วนเศรษฐกิจของทีสไซด์ส่วนใหญ่ขึ้นอยู่กับปิโตรเคมี นอร์ทัมเบอร์แลนด์และเดอรัมเป็นบริเวณที่ขึ้นอยู่กับการเกษตรกรรมและอุตสาหกรรมการท่องเที่ยว
# นอร์ทเวสต์อิงแลนด์
ภาคตะวันตกเฉียงเหนือของอังกฤษ  เป็นหนึ่งในเก้าภูมิภาคของประเทศอังกฤษที่ประกอบด้วยมลฑลคัมเบรีย, แลงคาเชอร์, นครแมนเชสเตอร์และปริมณฑล, เมอร์ซีย์ไซด์ และเชชเชอร์ 

เขตแดนทางภาคตะวันตกเฉียงเหนือของอังกฤษเป็นทะเลไอริช ทางตะวันออกเป็นเนินเขาเพนไนนส์ (The Pennines) ภาคมีดินแดนตั้งแต่เขตแดนสกอตแลนด์ทางด้านเหนือ ไปจรดเวลส์ทางด้านใต้ จุดที่สูงที่สุดในภาคตะวันตกเฉียงเหนือและในอังกฤษคือสคาเฟลล์ไพค์ในคัมเบรียที่สูง 978 เมตร

ศูนย์กลางของภาคตะวันตกเฉียงเหนืออยู่ที่ลิเวอร์พูล และแมนเชสเตอร์ที่ตั้งอยู่ทางตอนใต้ของภาคที่มีประชากรหนาแน่นที่สุด ทางตอนเหนือที่รวมทั้งตอนเหนือของแลงคาเชอร์และคัมเบรียเป็นบริเวณที่เป็นชนบท

ภาคตะวันตกเฉียงเหนือมีเนื้อที่ 14,165 ตารางกิโลเมตร ในปี ค.ศ. 2006 มีประชากรทั้งหมดประมาณ 6,853,200 คน โดยมีความหนาแน่นของประชากรเป็นจำนวน 475 ต่อหนึ่งตารางกิโลเมตร